उन्होंने कहा कि अन्तर्राष्ट्रीय सीमा के निकट पंजाब पुलिस ने हाल ही में भारी मात्रा में हैरोइन व अन्य नशीले पदार्थों को पकडऩे में सफलता हासिल की है। पंजाब सरकार की इंटैलीजैंस एजैंसियों द्वारा इस संबंध में सारी सूचनाएं बी.एस.एफ. के साथ सांझा की जा रही हैं। मुख्यमंत्री ने कहा कि उनकी सरकार अपने स्तर पर नशा तस्करों पर नियंत्रण पाने के लिए हरसंभव कोशिश कर रही है और साथ ही नशा करने वाले लोगों का इलाज भी करवाया जा रहा है। राज्य सरकार जहां एक तरफ कड़े कानून बनाकर नशा तस्करों को जेल की सलाखों के पीछे भेजेगी, वहीं पर दूसरी ओर वह नशा करने वाले लोगों का पर्याप्त उपचार भी करवा रही है।